แนวโน้ม SET ไซด์เวย์ นักลงทุนรองบแบงก์-ประชุม BOJ
เล็ง SET เช้าไซด์เวย์ นักลงทุนรอผลประกอบการงบแบงก์ไตรมาส 4/65 และการประชุมธนาคารกลางญี่ปุ่น 17-18 ม.ค.นี้ ให้แนวรับไว้ที่ 1,680-1,670 จุด และแนวต้าน 1,695 จุด
เล็ง SET เช้าไซด์เวย์ นักลงทุนรอผลประกอบการงบแบงก์ไตรมาส 4/65 และการประชุมธนาคารกลางญี่ปุ่น 17-18 ม.ค.นี้ ให้แนวรับไว้ที่ 1,680-1,670 จุด และแนวต้าน 1,695 จุด
17 ม.ค. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งไซด์เวย์ในกรอบ อยู่ในแดนบวกและลบ เป็นไปตามตลาดหุ้นอื่นในภูมิภาคเอเชีย เนื่องจากวานนี้ตลาดหุ้นสหรัฐปิดทำการ ทำให้ไม่มีปัจจัยที่เข้ามาชี้นำตลาดมากนัก และนักลงทุนส่วนใหญ่ก็รอดูการประกาศผลการดำเนินงานไตรมาส 4/65 ของกลุ่มธนาคารพาณิชย์ ซึ่งเมื่อวานนี้ธนาคารทิสโก้ ประกาศออกมาเป็นเจ้าแรก ผลการดำเนินงานเป็นไปตามที่ตลาดคาดไว้
ขณะที่ยังติดตามการประชุมธนาคารกลางญี่ปุ่น (BOJ) ในวันที่ 17-18 ม.ค.นี้ โดยตลาดกังวลว่าจะมีการปรับเปลี่ยนนโยบายการเงินให้เข้มงวดขึ้น หลังผ่อนคลายมาโดยตลอด หรืออาจยกเลิกนโยบาย Yield Curve Control หากมีการปรับเปลี่ยนนโยบายจริงจะส่งผลให้ตลาดหุ้นผันผวน และมีแรงเทขายออกมาได้ ให้แนวรับไว้ที่ 1,680-1,670 จุด และแนวต้าน 1,695 จุด